ક્રિકેટર મોહમ્મદ શમીથી અલગ થયેલી તેની પત્ની હસીન જહાં મુંબઈમાં મોડેલિંગ કરી રહી છે. એ ટૂંક સમયમાં જ ડાયરેક્ટર અમજદ ખાનની ફિલ્મ ‘ફતવા'થી બોલિવૂડમાં એન્ટ્રી કરી શકે છે. હસીન ‘ફતવા'માં પત્રકારની ભૂમિકા અદા કરશે. મીડિયા રિપોર્ટ અનુસાર હસીને કહ્યું કે,‘મને પોતાની અને મારી દિકરીના જીવનનિર્વાહ માટે કામ કરવાની જરુર છે. એના કારણે મેં અમજદ ખાનનો સંપર્ક કર્યો અને એ સંમત થયા. મારે કાનૂની લડત માટે પણ પૈસાની જરુર છે.' ઉલ્લેખનીય છે કે, ક્રિકેટર મોહમ્મદ શમી પર બેવફાઈ, હત્યાની કોશિશ, બળાત્કાર સહિતના કેટલાય સંગીન આરોપ હસીન જહાંએ લગાવ્યા છે. આ મામલે હસીને ચાર મહિના પહેલાં પોલીસ ફરિયાદ કરી છે.